Кротов Николай Иванович

Кротов Николай Иванович (7 март 1955 йыл) — Рәсәй яҙыусыһы, публицист һәм йәмәғәт эшмәкәре, публицистик һәм мемуар әҙәбиәт авторы; Рәсәйҙең банк эштәре тарихы буйынса махсуслашҡан.

 Биографияһы 
Николай Иванович Кротов 1955 йылдың 7 мартында Башҡорт АССР-ының Черниковск ҡалаһында (1956 йылда Өфөгә ҡушыла) тыуған.

1977 йылда — Д. И. Менделеев исемендәге Мәскәү химия-технология институтын, 1990 йылда — КПСС Үҙәк Комитеты ҡарамағындағы Юғары партия мәктәбенең киске факультетын һәм 1994 йылда — РФ Хөкүмәте ҡарамағындағы Дәүләт идараһы академияһының һәм Голландия маркетинг мәктәбенең маркетинг курстарын тамамлай.

1976—1982 йылдарҙа СССР Фәндәр академияһының Элементоорганик берләшмәләр институтында, һуңынан Мәскәү нефть эшкәртеү заводында; 1982—1987 йылдарҙа — РСФСР «Белем» йәмғиәте идараһында (йәмғиәттең Мәскәү ҡалаһы Люблин районы бүлексәһендә яуаплы секретарь, һуңынан идараның тәбиғәт фәндәре белеме бүлеге мөдире); 1987—1990 йылдарҙа — КПСС-тың Брежнев (Черемушкинск) район комитеты инструкторы.

1987 йылдың авгусында «Үҙгәртеп ҡороуҙарҙың йәмәғәт башланғыстары» осрашыу-диалогты ойоштороу һәм үткәреү инициаторы. Ул Мәскәүҙең «Новатор» мәҙәниәт йортонда үтә (тарихҡа «Августовка» булып инә). Сарала СССР-ҙың 40 ҡалаһынан 600 самаһы формаль булмаған төркөм вәкиле ҡатнаша.

Мәскәүҙең Профсоюз урамы, 100 адресы буйынса урынлашҡан Күргәҙмә залында 1987 йылдың 22 сентябренән алып 1 ноябренә тиклем уҙған «Ретроспекция. 1957—1987» совет авангарды күргәҙмәһен ойоштороусыларҙың береһе.

Был ике сара КПСС-тың Мәскәү ҡала комитетының беренсе секретары Б. Н. Ельцинға КПСС-тың Мәскәү ҡалаһы Брежнев район комитеты етәкселегенең ижади интеллигенция менән ҡәнәғәтләнерлек эшләмәүен ғәйепләгән ултырыш үткәрергә сәбәп була.
мини|330x330пкс|«Викимедиа ру» директоры Владимир Медейко Николай Кротовҡа почетлы диплом тапшыра, 2018 йыл
Николай Кротов — Рәсәй-Америка университетын (РАУ, хәҙер РАУ-Корпорация) ойоштороусыларҙың береһе, «РАУ-Пресс» мәғлүмәт агентлығының директоры урынбаҫары, Күп халыҡ ҡатнашҡан сәйәси хәрәкәттәр институты директоры (1992 йылдың майында Сәйәси конъюнктура үҙәге тип үҙгәртелә).

1997—1999 йылдарҙа «Кумир» эшлекле даирәләрҙең актерлыҡ премияһы жюриһының яуаплы секретары була (рәйесе- СССР-ҙың халыҡ артисы А. В. Баталов).

62 китап, шул иҫәптән «Рәсәйҙең иҡтисади йылъяҙмаһы» серияһының 38 китабы авторы һәм авторҙашы. Үҙ китаптарын геройҙары — Советтар Союзы һәм Рәсәйҙең иҡтисади тормошо шаһиттары булған финансистар, банкирҙары һәм башҡалар менән тығыҙ бәйләнештә яҙа.

Уның баҫылып сыҡҡан эштәре араһында Виктор Геращенконың тормошон һүрәтләгән беренсе баҫма булып «Жизнь и удивительные приключения банкира Виктора Геращенко, сына банкира Владимира Геращенко, рассказанные им самим, его друзьями и коллегами, внимательно выслушанные и записанные летописцем Николаем Кротовым» (2009) китабы тора. 2011 йылда ҡыҫҡартылған версияһы «Эксмо» нәшриәтендә «Геракл юлы» исеме аҫтында сыға.

Николай Кротов — «Иҡтисади йылъяҙма» АНО-һының генераль директоры һәм түбәндәге тематик ресурстар авторы:

 letopis.ru — СССР-ҙың һәм Рәсәйҙең иҡтисади тарихы менән бәйле фотографиялар фотобазаһы,
 letopis.org — Рәсәй банкы эше тарихындағы абруйлы шәхестәр тураһында биографик мәғлүмәттәр базаһы,
 letopis.su — видео — һәм аудио-кеше хикәйә яҙып, СССР һәм Рәсәй иҡтисади тарихы менән бәйле.

Бер нисә Рәсәй Вики-конференцияһында ҡатнаша. 2017 йылдан «Финанс университеты: Йылдар һәм кешеләр»Финансовый университет: Годы и люди , проектын етәкләй, был масштаблы проектты Рәсәйҙең башҡа вуздарына ла тарата.

 Танылыуы һәм наградалары 
 2018 йылдың 1 сентябрендә финансистарҙың «„Сапфир“ финанс баҙары профессионалдары берләшмәһе» ассоциацияһы булдырған «Репутация» Бөтә Рәсәй профессиональ премияһының «Финанс тарихын һаҡлаусы»  махсус номинацияһында беренсе лауреат була.

 Иҫкәрмәләр 

 Библиография 




























 Аудио-книга: 
 Аудио-книга: 










 Һылтанмалар 
 Профиль на Forbes.ru
 Публикации Николая Кротова в газете «Московский комсомолец»
 Центральный сайт АНО «Экономическая летопись» с выложенными книгами Н. И. Кротова и биографиями героев книг
 Фотоархив экономической летописи
 Видео- и аудио- база воспоминаний людей, связанных с экономической историей СССР и России

Категория:КПСС Үҙәк комитетының Юғары партия мәктәбен тамамлаусылар
Категория:Өфөлә тыуғандар
Категория:Википедия:Замандаштар биографияһы
Категория:1955 йылда тыуғандар
Категория:7 мартта тыуғандар